O1G

O1G on meemi, joka on muodostunut Unkarin Viktor Orbánin johtaman hallituksen vastaisen liikehdinnän symboliksi. O1G on lyhenne unkarinkielisestä ilmaisusta "Orbán egy geci", joka vertaa alatyylisesti pääministeri Orbánia siemennesteeseen. Tätä ilmausta käytti Orbánin siihenastinen tärkeä tukija ja Fidesz-puolueen pitkäaikainen talousasiantuntija, liikemies Lajos Simicska vuonna 2015, kun hänen ja Orbánin pitkäaikainen ystävyys päättyi dramaattiseen välirikkoon.

Lyhenne sai huomiota kansainvälisessä politiikassa, kun europarlamentaarikko ja euroopan liberaalidemokraattien liiton ryhmän puheenjohtaja Guy Verhofstadt käytti Unkarin hallituksen vastaisia mielenosoituksia tukevassa Twitter-viestissään hashtagia #O1G.

 Lähteet 

Luokka:Unkarin politiikka
Luokka:Internet-ilmiöt